Pierre, comte d’Auxerre et de Tonnerre, seigneur de Mailly-Château, aimant d’une affection singulière son château de Mailly, les faubourgs et tous les habitants de ce lieu, y a établi la coutume et la liberté de Lorris. Le texte de la coutume de Lorris, déjà publié t. II, p. 381 du Cartulaire général, ne diffère ici que sur les points suivants, et quelquefois seulement par une rédaction différente. Voici ces paragraphes: In nomine.... etc. Ego Petrus comes Autisiod. et Tornod., et dominus Malliaci, etc. Quilibet hominum Mailliaci, singulis annis in festo Sancti-Remigii, quinque solidos monete Autisiodor. pro festagio domus sue michi dabit; salva tamen libertate clericorum et militum, qui nullum debent festagium. - Nullus hominum Mailliaci aliquam curvatam nec michi, nec alteri faciat, nisi tantum illi qui quadrigas habebunt, qui semel in anno, si submoniti fuerint, quadrigas suas michi usque ad Betriacum vel usque ad Voletenetum, vel usque ad Collengias, pro cibis meis quadrigandis acomodabunt; et semel in anno michi adducent ligna de Fretoy in domum meam de Mailliaco, ad comburendum, si inde submoniti fuerint. - Quincunque in parrochia Mailliaci anno et die manserit, nullo clamore eum sequente, neque per dominum Mailliaci, sive per prepositum rectitudinem prohibuerit, deinceps liber et quitus permaneat; hoc tamen observato, quod si aliquis militum casatorum Mailliaci, aliquem hominem apud pro servo suo calumpniaverit, et hec tercia manus militum et procinctu parentele probare poterit, ille servus ultra quindecim dies non tenebitur apud Mailliacum; sed in salvo conductu extra castellaniam Mailliaci conducetur. - Quicunque in parrochia Mailliaci domum suam, aut pratum, aut vineam, aut agrum, aut quamcumque aliam possessionem, anno et die pacifice tenuerit, nulli super hoc de cetero respondebit, nisi aliquis qui se jus sciat in hoc habere, et qui per illum annum extra patriam moram fecerit, voluerit reclamare. - Homines de Mailliaco illum usagium habebunt in bosco de Fretoy, quem in eo semper habuerunt; hoc eciam observato, quod forifacta mea de bosco, sicut et alia de sexaginta solidis ad quinque solidos, et de quinque solidis ad duodecim denarios veniant. - Si cui impositum fuerit quod in garena mea in planum venatus fuerit, solo juramento se deculpabit; alioquin quinque solidos emendabit. - Nullus carnificum Mailliaci, pro carne mortua vendicionem dabit. - De excasuris ita erit, quod semper ad propinquiorem heredem deveniet. Si vero mortuus nullum heredem habuerit, burgenses Mailliaci tenebunt per annum et diem in manu sua excasuram; et si infra illum terminum aliquis venerit qui se sciat jus habere in excasura quicquid per legitimorum testium probationem acquirere poterit, habebit; alioquin post annum et diem, ad dominum Mailliaci deveniet excasura. - Nullus vinum Mailliaci cum edicto vendat, nisi dominus Mailliaci qui vinum vinearum suarum tantum, in mense augusto vendere poterit. Has, itaque, consuetudines, ego et Yolendis, comitissa, uxor mea, bona fide tenere in perpetuum juravimus, presentem paginam sigillorum nostrorum munimine roborantes. Juraverunt hoc Philippus, filius meus, Acelinus de Merriaco, Wuillermus de Nugeyo, Hugo de Mailliaco, Augalo de Boy, Johannes Berarz, Garterus Marescalli et Petrus Lecardi, et Henricus, buticularius. - Promisi eciam hominibus Mailliaci et concessi, quod tociens apud Mailliacum prepositum, vel mandatum meum mutavero, has convenciones jurabunt.